Αναζήτησις...

Η ***Αναζήτησις...*** είναι ελληνική αστυνομική και αισθηματική ταινία παραγωγής του 1972 σε σκηνοθεσία Ερρίκου Ανδρέου και σενάριο Κλέαρχου Κονιτσιώτη και Αχιλλέα Αυγερίου. Πρωταγωνιστούν οι Άγγελος Αντωνόπουλος, Έλενα Ναθαναήλ, Βασίλης Ανδρονίδης και ο Ντίνος Καρύδης. Αν και φυσικά γυρίστηκε έγχρωμη, ωστόσο στις τηλεοπτικές προβολές της συνήθως προβάλλεται ασπρόμαυρη, λόγω των ιδιαίτερα τολμηρών και ακατάλληλων σκηνών της. Ειδικότερα στην Αυστραλία η ταινία προβλήθηκε με τον τίτλο **«The Jet Set»**.
 
## Πλοκή

Η Έλενα Χρυσού (Έλενα Ναθαναήλ), μια όμορφη και αργόσχολη κόρη εφοπλιστή, επιδιώκει να γνωρίσει τον Θάνο Βεργή (Άγγελος Αντωνόπουλος), έναν μοναχικό άνδρα, πλούσιο και πολυάσχολο, με στόχο μια ερωτική περιπέτεια. Αρχίζει, έτσι, να τον παρακολουθεί καθημερινά, αφού νοικιάσει μια εξοχική καμπάνα στο Λαγονήσι, ακριβώς πλάι στη δική του και γίνεται μάρτυρας των ερωτικών του περιπτύξεων με πολλές διαφορετικές γυναίκες. Όλες τους είναι μοντέλα, σταλμένα από τη φίλη του Θάνου, τη Νατάσα (Τασσώ Καββαδία), που είναι επικεφαλής ενός οίκου μόδας.

Για να πλησιάσει τον Θάνο, η Έλενα παρουσιάζεται σε ένα από τα μοντέλα, τη Τζένη, και λέγοντας πως είναι γραμματέας του Βεργή διώχνει την κοπέλα πηγαίνοντας η ίδια αντ' αυτής στην καμπάνα του. Όταν ο Θάνος ζητά να τον επισκεφθεί ξανά η Τζένη, αποκαλύπτεται ότι εκείνη (η πραγματική Τζένη) είναι νεκρή από τροχαίο που έχει συμβεί στην περιοχή, αν και η αστυνομία υποπτεύεται δολοφονία.

Ο Βεργής, θεωρώντας την Έλενα ένα ακόμη κολ γκερλ, τη συσχετίζει με τον φόνο της Τζένης. Μέσα στο βαρύ κλίμα των ανακρίσεων για τον φόνο, η Έλενα εξαφανίζεται από τη ζωή του Θάνου ξαφνικά, αν και αυτός αρχίζει να συνδέεται όλο και πιο πολύ συναισθηματικά μαζί της. Τελικά η αστυνομία, μετά από αναζητήσεις, βρίσκει τον δολοφόνο της κοπέλας,** που δεν είναι άλλος από τον σύζυγο του θύματος.

## Ηθοποιοί
* Άγγελος Αντωνόπουλος - Θάνος Βεργής 
* Έλενα Ναθαναήλ - Έλενα Χρυσού 
* Βάσος Ανδρονίδης  - αστυνόμος
* Ντίνος Καρύδης  - επιθεωρητής Πλατής
* Θόδωρος Έξαρχος - μπάτλερ 
* Τασσώ Καββαδία - Νατάσα 
* Νίκος Κάπιος - Σπύρος
* Νίκος Βανδώρος - Λέων Χρυσός
* Μαίρη Ραζή
* Ντανιέλ Λόντερ - Ίρις 
* Αλέκος Ζαρταλούδης - Βάγιας
* Μαργαρίτα Γεράρδου
* Ανθή Γούναρη

## Παραγωγή
Τα εξωτερικά γυρίσματα της ταινίας περιλαμβάνουν πλάνα από τον Αστέρα Βουλιαγμένης και το Λαγονήσι Αττικής.

## Σάουντρακ
Τη μουσική της ταινίας συνέθεσε ο Γιάννης Σπανός, ενώ τραγουδούν η Μαρία Δημητριάδη και η αδελφή της, Αφροδίτη Μάνου. Το σάουντρακ  περιέχει τα παρακάτω κομμάτια, όλα ορχηστρικά εκτός από τρία:

# Τίτλοι
# Βήματα
# Κωλ Γκερλς
# Μύκονος
# Σ' Αναζητώ (Μ. Δημητριάδη)
# Καταδίωξη
# Βήματα (Α. Μάνου)
# Σ' Αναζητώ
# Κωλ Γκερλς (Μ. Δημητριάδη)
# Σέικ
# Αναζήτηση
# Φινάλε.

## Παραπομπές


## Πηγές
* Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ. 43.

## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1972
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ελληνικές ερωτικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Κλέαρχου Κονιτσιώτη
Κατηγορία:Ταινίες σε σκηνοθεσία Ερρίκου Ανδρέου
Κατηγορία:Ταινίες με μουσική σύνθεση Γιάννη Σπανού